open-index/open-wikipedia-markdown huggingface dataset:
Barstadvik

**Barstadvik** er en bygd i Ørsta kommune i Møre og Romsdal fylke i Norge. Grunnkretsen Barstadvik hadde 273 innbyggere pr 1. januar 2024.

Barstadvik ligger i enden av Barstaddalen, en U-dal som løper nord-sør mot Storfjorden i nord. I dalbunnen er det godt jordbruksland og høye fjell på hver side av dalen. På vestsiden av dalen ligger fjellet Klovekinn (920 moh.) med den karakteristiske Masdalkloven (977 moh.). På dalens østside ligger Romestrandshornet (911 moh.) og Ramoen (1419 moh.) (også kalt Jønshorn). En sidedal til Barstaddalen er Molladalen, en hel dalbotn omkranset av høyalpint landskap.

Barstadvik har et samvirkelag og lokalbutikk med bensinpumpe. Næringsveier var tradisjonelt landbruk med gressproduksjon, storfe og sauehold samt fiske. Turisme er en økende næringsvei. Barstadvik har noe fiskeindustri. Bygda ligger ellers nær Ålesund, slik at en kan pendle frem og tilbake.

## Referanser
Alpelue

**Alpelue**, også kalt **baskerlue** eller bare **basker**, er ei myk lue som er lagd av ull, har flat, rund pull og mangler lueskygge eller brem. Betegnelsene «alpelue»  og «baskerlue» henger sammen med regionale draktskikker hos baskerne på begge sider av Pyreneene og brukes om hverandre i Norge, men alpelua, oppkalt etter de blå uniformsluene til franske alpejegere (*Chasseurs Alpins* fra 1889), var opprinnelig litt videre enn baskerluene.

Luetypen er den samme som den historiske baretten, en praktisk, varm og svalende bonde- og gjeterlue i regnavstøtende ullfilt som var lett og billig å lage. Store, flate baretter ble populære i Europa på 1500-tallet. Luetypen utviklet seg tidlig på 1900-tallet til tettsittende bereter,  uniformsluer som etter første verdenskrig har blitt vanlig for soldater og politifolk over hele verden.

Masseproduksjon av enkle, svarte alpeluer begynte i Spania og Frankrike på 1800-tallet, og luene forbindes fortsatt ofte med disse landene. Baskerluer har siden blitt både moteplagg og ikonisk og stereotypisk kjennetegn for fattige kunstnere, franske bønder, motebevisste bohemer, intellektuelle kulturfolk, sofistikerte feminister, revolusjonære aktivister og andre grupper.

## Historie
Alpeluer er en videreføring av de brede barettene, flate luer som var utbredt som moteplagg i Europa sist på 1400-tallet og gjennom hele 1500-tallet. Myke, varme baskeluer ble tradisjonelt brukt av baskerne i Nord-Spania, mens alpeluer var i bruk som uniformslue for blant andre franske alpejegere. Myke alpeluer var dessuten en del av det tradisjonelle arbeidsantrekket for bønder og gjetere i blant annet Spania og Frankrike. Alpeluer ble på slutten av 1800-tallet også populære blant kunstnere og akademikere i Paris og andre steder. Fra 1920-tallet ble modellen til alminnelig sports- og fritidslue både for kvinner og menn, og ble fra 1930-tallet også et moteplagg i Norge, ofte med et ungdommelig, kunstnerisk og akademisk preg. Alpeluer er siden særlig blitt brukt i form av militære bereter, små, runde, myke uniformsluer som er vanlige i de fleste land.

Alpeluer er ofte av tovet ull eller filt, men kan også strikkes og hekles. I dag er store, fargerike alpeluer med stilk eller dusk igjen noe brukt som moteplagg for kvinner.

9. Bjørnstj. Bjørnson - no-nb digifoto 20160202 00058 bldsa BB0342.jpg|Dikterhøvdingen Bjørnstjerne Bjørnson med alpelue ca. 1902 
Kronprins Olav i åpen bil, Mai 1945 (3610415183).jpg|Daværende kronprins Olav (1903–1991) under en militærparade etter frigjøringen 13. mai 1945. Bereten er av britisk militærmodell og har norsk luemerke med farens monogram.
Helge Thiis.jpg|Arkitekten Helge Thiis (1897–1972) iført alpelue, et ikke uvanlig hodeplagg for intellektuelle og kunstnere fram til 1970-tallet.
Liv Mildrid Gjernes-DSCN5651-cr-adj-vsm.jpg|Kunstneren Liv Mildrid Gjernes (født 1954) i 2003.


## Se også
* Barett – myk, flat hatt fra 1500-tallet
* Beret – liten, militær barett

## Referanser


## Eksterne lenker
* 
* Kort om bruken av alpeluer blant kultureliten i Norge
*
Basic Instinct

***Basic Instinct*** er en amerikansk erotisk-thriller fra 1992 regissert av Paul Verhoeven. Hovedrollene spilles av Michael Douglas og Sharon Stone.

Filmen vakte mye oppsikt da den kom og ble den fjerde mest innbringende filmen på verdensbasis i 1992.

## Handling
Etterforskeren Nick Curran (Michael Douglas) har nettopp fått en vanskelig sak å løse. En mann er funnet drept med en ishakke, og alt ved mordet virker å være inspirert fra den seneste boken til den suksessfulle og forføreriske forfatteren Catherine Tramell (Sharon Stone). Dette gjør henne til hovedmistenkt, men samtidig som etterforskningen pågår oppstår det en voldsom seksuell spenning mellom Nick og Catherine. Deres forhold blir satt på prøve da enda flere bevis dukker opp som tyder på at Catherine er skyldig. Nick havner etterhvert i et dilemma hvor han lar seg manipulere og forføre om hverandre.

## Om filmen
*Basic Instinct* vakte mye oppstyr og oppmerksomhet da den kom i 1992. Reaksjonene kom på bakgrunn av de relativt direkte seksuelle skildringene i filmen, samt volden. Filmen vakte også protester fra lesbiske og homofile organisasjoner fordi de mente at lesbiske ble fremstilt som psykopatiske mordere i filmen.

Filmen ble en stor publikumsuksess. Den kostet ca. 49 millioner dollar å spille inn, men tjente inn over 117 millioner dollar på kino bare i USA, og over 353 millioner dollar på verdensbasis. I Norge spilte filmen inn nesten 17 millioner kr på kino. Den ble den fjerde mest innbringende filmen på verdensbasis.

Den fikk blandet mottakelse av kritikerne og har fått 53 % på Rotten Tomatoes. Den amerikanske filmkritikeren Roger Ebert gav den to av fire stjerner. *[[Variety]]* gav den meget god omtale.

Scenen der Stone under avhør krysser bena og ikke har noe undertøy på, er i dag blitt til en av de meste kjente scener i filmhistorien.

## I rollene
(utvalg)
*Michael Douglas –  Det. Nick Curran 
*Sharon Stone –  Catherine Tramell 
*George Dzundza –  Gus Moran 
*Jeanne Tripplehorn –  Dr. Beth Garner 
*Denis Arndt –  Lt. Philip Walker 
*Leilani Sarelle –  Roxy 
*Bruce A. Young –  Andrews 
*Chelcie Ross –  Capt. Talcott 
*Dorothy Malone –  Hazel Dobkins 
*Wayne Knight –  John Correli

## Referanser


## Eksterne lenker
*
Molladalen

**Molladalen** er en fjelldal i Ørsta kommune på Sunnmøre. Dalen er en tverrdal til Barstaddalen. Dalen ligger vest for Hjørundfjorden, lengst nord på Ørstahalvøya i Sunnmørsalpene. Dalen er omkranset av bratte og taggete fjellformasjoner. Det finnes en rekke pinakler som er ettertraktede klatremål. Fjellene inn mot dalen blir omtalt med fellesnevneren Molladalstindane og fjella mot Ytre-Standal og fjorden har navnet Likkjedalstindane. De mest kjente toppene er:
* Jønshornet / Ramoen 1419 moh. 
* Randers topp 1414 moh. 
* Mohns topp 1350 moh. 
* Slingsbys topp / Ystenesegga 1477 moh. 

I bunnen av selve Molladalen ligger flere vann. Det største, Storevatnet, ligger 774 moh.

Molladalen er et yndet mål for fjellklatrere. Det er utgitt flere klatreførere og turguider for området.

Fra Melbøsætra i Barstadvik er det merket sti til Molladalen. Stien går først i bjørkeskog, så i fjellmyr og har en luftig passasje over et sva ved inngangen til Molladalen. Mister en fotfestet her, vil en fort ramle ned svaet og ut i Molladalselva som fosser i et hjel om lag 20 høydemeter under stien. Her er det hengt opp en stålwire som en kan holde seg fast i. 

En bør regne minst 2 timers gange før en har nådd inn i dalen fra Barstadsætra. Molladalen kan også nås fra Ytre Standal over Molladalsskaret på 990 moh.

Molladalen har av bønder i Barstadvik er aktivt brukt til sauebeite, så vis respekt og hold hund i bånd. 

I 1864 ble 76 sauer drept da de ble jagd ut for et stup av en bjørn.

## Eksterne lenker
* Klatrefører
* Tinderangel til Slingsbys topp i Sunnmørsalpane
* Tinderangel til Mohns topp i Sunnmørsalpane
Dina Jewel

**Dina Jewel** (født **Nanna Grønnevik**; 1978) er en norsk tidligere pornofilmskuespiller. Hun presenteres i noen videoer som dansk, kledd i bikini med det danske flagget. 

I juni 2005 var hun involvert i en mindre skandale ved et svensk legemiddelfirma; sjefen for firmaet ble fratatt stillingen da det ble kjent at Dina Jewel var blitt leid inn som konsulent for å intervjue rusmiddelavhengige.

## Filmografi
* *Sexsvindlaren*
* *Smörgåsbord*
* *Smörgåsbord 2*
* *Svenska pumor*
* *Tjejer kan*

## Referanser


## Eksterne lenker
* 
*
Barett

**Barett** er en rund eller mangekantet, myk lue eller hatt med flat pull. Baretter i forskjellige varianter var vanlige i Europa på  1500-tallet, men er fortsatt i bruk i form av alpeluer og militære bereter.

## Historie


Fil:Federico da Montefeltro.jpg|Piero della Francescas portrett av den italienske hertugen Federigo da Montefeltro av Urbino fra 1510-1520 viser en stiv toque uten brem som var en forløper for og variant av den breie, myke baretten 
Fil:Arthur Prince of Wales c 1500.jpg|Arthur, prins av Wales ca. 1500 med fargesterk barett med oppbretter.
Fil:Annajagiello.jpg|Anna Jagiello, dronning av Ungarn og Böhmen, tilhørte Det Jagellonske dynasti. Her er hun malt i 1520 med moteriktig bred barett over en hårnettliknende lue

Fil:Portrait of the Cosmographer Sebastien Munster WGA.jpg|Den tyske geografen Sebastian Münster portrettert av Christoph Amberger ca. 1550. Baretter med egne nedbretter over ørene utviklet seg til dommer- og advokatluer og seinere den firkantede studenterlua *Oxford cap*.


### Baretter i dag

### Etymologi
Ordet *barett* er lånt via tysk *barett* (også i formen *birret*) fra det franske *barette* eller *béret* og italienske *baretta* og *berretto*, et ord som er avledet av det latinske *birrus*', «en type kappe med hette». I Danmark bruker en betegnelsen *baret*, i Finland *barett* og i Sverige *baskermössa* for den militærlua en i Norge og på engelsk kaller *beret*.

Barett har på engelsk og norsk også blitt kalt *bonnet*.

## Se også
* Alpe- eller baskerlue – rund, flat lue brukt i Alpene og Nord-Spania
* Beret – rund, myk, militær uniformslue
* Biretta – hatt båret av katolske geistlige
* Toque

## Eksterne lenker
* 
* Mønster for middelalderhatter, også barett
*
Scuderia Toro Rosso

**Scuderia Toro Rosso** (italiensk for *Red Bull Stall*) var et Formel 1-lag eid av drikkevareprodusenten Red Bull. Det hadde sin debut i 2006-sesongen etter at Paul Stoddart solgte Minardi i slutten av 2005. Toro Rosso var søsterlaget til Red Bull Racing og ble brukt til å utvikle førerne til Red Bull Junior Team.

Laget debuterte i 2006 med en modifisert versjon av 2005-bilen til Red Bull og nedtrimmede V10-motorer fra Cosworth, som også ble brukt av Red Bull året før. Siden 2007-sesongen har laget kjørt med V8-motorer lever av Ferrari, en kontrakt de arvet fra søsterlaget da de gikk over til Renault-motorer. Franz Tost, tidligere ansatt i BMW's motorsportavdeling, har ledet laget siden de debuterte. Frem til 2009-sesongen hadde både Red Bull og Toro Rosso nesten identiske biler som følge av at de begge kjøpte bilene fra samme konstruktør. Dette ble det endret på til 2010-sesongen, hvor regler sier at alle konstruktører må konstruere bilene sine selv, uten samarbeid med andre lag.

I 2008 sikret laget sin første og eneste pole position og seier, på hjemmebane i Italia med den tidligere BMW Sauber-testføreren Sebastian Vettel. Dette sørget for at juniorteamet til Red Bull tok sin første seier før seniorlaget.

Før Formel 1-sesongen 2020 kunngjorde laget at de ville skifte navn til Scuderia AlphaTauri, for å promotere Red Bulls klesmerke med samme navn.
## Fullstendige Formel 1-resultater
(Forklaring) (resultater i fet skrift indikerer **pole position**, resultater i kursiv indikerer *raskeste runde*)

**Noter til tabellen:**
*  - Brøt løpet, men ble klassifisert ettersom han hadde fullført over 90% av løpsdistansen.
*  - Renault-motor merket som *Toro Rosso*.

## Referanser


## Eksterne lenker
*
Matthew Sanders

**Matthew Charles Sanders** (født 1981) kjent som **M. Shadows** er vokalist i Metalcore-gruppa Avenged Sevenfold.

Han er oppvokst i Huntington Beach i California, men bor nå i Orange County. Som yngre var han med i noen få andre punkband med Zacky Vengeance. Han hadde klargjort for A7X sin produsent, Murdock, at albumet de hadde jobbet med etter "City of Evil at Waking the Fallen";  ville det bli en blanding mellom synging og skriking, og at det følgende albumet etter det bare ville bli sang.

Hans vokalstil er influert av Guns N' Roses, Iron Maiden, Metallica, Megadeth og Pantera. Philip Anselmo i Pantera fungerer som hans inspirasjonskilde innen "scream-vocals". Han var tidligere medlem av et punkband, kalt Successful Failure. På den tiden skrev han en sang kalt Streets som senere ble innspilt sammen med Avenged Sevenfold, og utgitt på deres første album, Sounding the Seventh Trumpet.

M. Shadows skrev også en sang, kalt M.I.A., som er dedikert til hans venner og til USA som er i krig. Mange trodde at sangen ble laget fordi gruppa var politisk engasjert, men Shadows avkreftet påstandene om at bandet var et politisk band.

På All Excess DVD-en deres fortalte han også, som resten av medlemmene, om hvordan de fikk artistnavnet sitt. Sanders forklarte at navnet "Shadows" hadde opprinnelse fra tiden i High School, hvor han var beskrevet som en "Shady(Shadow)" person. M-en er et akronym til fornavnet hans, siden han ikke kunne fordra kallenavnet Matt.

## Gjesteopptredener
* The River av Good Charlotte (Vokal)
* Buffalo Stampede av Cowboy Troy (Vokal)
* Savior, Saint, Salvation av Bleeding Through (Vokal)
* Entombed We Collide av Death By Stereo (Vokal)
* This Is Not The End av Death By Stereo (Vokal)
* Like Always av A Permanent Holiday (Vokal)
* Nothing To Say av Slash(Vokal)
* I Let Go av Eighteen Visions (Music Video Cameo)
* Requiem The Confession (Produsert Album)
* Turn Out The Lights av Steel Panther (Vokal)
* Sandpaper av Fozzy

## Eksterne lenker
* 
* 
*
Alberto Paloschi

**Alberto Paloschi** (født 1990) er en italiensk fotballspiller som spiller for AC Siena.

## Karriere
Paloschi debuterte for Milan i Coppa Italia oppgjøret mot Catania, 20. desember 2007. Han skåret ett mål i begge oppgjørene mot Catania.

Serie A debuten kom 10. februar 2008, mot AC Siena. Etter nesten 70 minutter kom han inn for Serginho, og etter bare 18 sekunder på banen, ble han spilt igjennom og skåret. Kampen endte 1-0 til Milan.

19. mars skåret han Milans mål i 2-1 tapet mot Sampdoria.

Den 27. august 2008 ble det klart at Paloschi skulle spille for Parma i Serie B, etter at Parma hentet ham på deleierskap.

## Referanser


## Eksterne lenker
*
Molukk-viftereke

**Molukk-viftereke** (*Atyopsis moluccensis*) er en av de vanligste rekene innen akvariestikken. Den blir ofte kalt skunkreke pga. den hvite stripen på ryggen (som på en skunk). Den har en sær evne til å skifte farge. Som de fleste krepsdyr, skifter den skall regelmessig ettersom den vokser. Den lever av smådyr og plankton som den fanger opp med de små viftene (derav navnet) som erstatter klørne. Hunnene blir ikke mer enn 6cm lange, mens hannene kan bli rundt 8cm til  max 10cm lange.

## I akvarium
Den er middels vanskelig å holde. Man kan ikke sette dem i et nyinnredet akvarium.  De foretrekker strømmende vann, og må ha ett akvarium på minst 40 liter. Man kan ha flere sammen, men må ha tilstrekkelig med skulesteder. Temperatur i vannet bør ligge rundt 24-25 varmegrader. De er fredelige mot akvariets andre innbyggere, men hadde ikke gjort særlig skade uansett pga. viftene. De er territorielle, men ikke aggressive. De er gjerne i nærheten av pumpen siden da er det lettere å fange mat. Man har hittil ikke klart å oppdrette denne arten i akvarium. De er morsomme å se på, men er f. eks. fiskeyngelen lite nok, kan den betraktes som mat.

## Eksterne lenker
* 
* www.akvarius.no
* akvaforum.no
Sør-Koreas kulturminnemyndighet

**Sør-Koreas kulturminnemyndighet** (engelsk: **Cultural Heritage Administration**/**CHA**, tidligere **Cultural Properties Administration**) er et sørkoreansk myndighetsorgan som har som hovedoppgave å bevare Sør-Koreas kulturarv.

Hovedkvarteret ligger i Daejeon, og organet var inntil 1999 en del av det sørkoreanske Kultur- og reiselivsdepartementet. CHA er best kjent for sine lister med oversikt over personer og ting med spesiell status.

CHA ble etablert i november 1961, men har sine røtter i den tidligere myndigheten *Royal Properties administration*, som ble etablert i november 1945 i starten av USAs okkupasjon etter andre verdenskrig.

## Se også
*Sør-Koreas nasjonalskatter
*Viktige kulturminner i Sør-Korea 
*Sør-Koreas naturmonumenter

## Eksterne lenker
* 
* Korean National Heritage Online (engelsk)
Swiss Cottage undergrunnsstasjon

**Swiss Cottage undergrunnsstasjon** er en stasjon på Londons undergrunnsbane. Den ligger på Jubilee-linjen, og er oppkalt etter en pub i nærheten, bygget i 1804. Stasjonen ligger ikke langt unna South Hampstead jernbanestasjon. 

|}
Erik Krogstad

**Erik Johs. Krogstad** (født 20. mai 1949 i Trondheim) er en norsk oversetter. 

## Utdannelse
Han er utdannet cand. philol. fra Universitetet i Oslo (1980).

## Oversetter
Hans første oversatte bok var Michael Endes *[[Den uendelige historie]]* i 1984. Pr. 2008 hadde han oversatt over 40 skjønnlitterære titler, både romaner, noveller og gjendiktninger  av lyrikk, fra engelsk, tysk, svensk og dansk.

### Oversettelser (utvalg)
Årstallet i parentes angir når verket ble utgitt på norsk. 
* Michael Endes *[[Momo, eller Kampen om tiden|Momo]]* (1986)
* Khalil Gibrans *Mesterens stemme* (1996)
* Mikael Niemis *[[Populærmusikk fra Vittula]]* (2001)
* Jette Kaarsbøls *Den lukkede bok* (2004)
* James Meeks *Kjærlighetens utposter* (2007)
* Kjell Westös *Der vi engang gikk* (2007).

### Medlemskap og verv
Han ble medlem av Norsk Oversetterforening i 1988, og var leder av Faglig råd og Stipendkomitéen i Norsk Oversetterforening 2002-2007. 

### Priser og utmerkelser
Krogstad har vunnet følgende oversetterpriser:
* Kulturdepartementets oversetterpris 1984 for Michael Endes *[[Den uendelige historie]]*; 
* Bastianprisen for barne- og ungdomslitteratur 1997 for Cecilie Ekens *Kongebarnet*.
*Bokklubbenes skjønnlitterære oversetterpris 2014, for sitt samlede virke.

## Fotballspiller
Han har spilt 578 fotballkamper som spiss for Sportsklubben Oslo-Ørn i perioden 1976 – 2007.

## Referanser
Cullinandiamanten

**Cullinan** var verdens største diamant. Den ble senere delt i flere mindre deler.

Den ble funnet i Sør-Afrika 26. januar 1905, og veide 3.106,75 karat (621,35 g). Den ble funnet av Frederick Wells, som var ansatt hos Premier Diamond Mining Company i Cullinan i Gauteng. Gruvens eier, Thomas Cullinan, gav edelstenen sitt navn.

Den største delen er montert i et av septrene i de britiske kronjuvelene. Den heter Great Star of Africa eller Cullinan I som med 530,2 karat (106,04 g) var den største slipte edelstenen i verden. Cullinan I mistet sin tittel som verdens største diamant etter at diamanten Golden Jubilee ble funnet, i den samme gruven Cullinan hadde blitt funnet, i 1985. 

Den nest største delen av Cullinan heter Lesser Star of Africa («Afrikas mindre stjerne») eller Cullinan II (317,4 karat – 63,48 g) og finnes også blant de britiske kronjuvelene og fremvises på Tower of London.

## Se også
Liste over berømte diamanter

## Referanser


## Eksterne lenker
* Artikkel i Store norske leksikon
Gianni Rivera

**Giovanni «Gianni» Rivera** (født 18. august 1943 i Alessandria) er en tidligere italiensk fotballspiller. Han er nå politiker.

Han ble kalt «gullgutten» i Italia, og fikk sin debut i Serie A for US Alessandria Calcio 1912 mot Inter som 15-åring. 
Han spilte 26 kamper og scoret seks mål for klubben. Etter ett år i Alessandria ble han hentet til AC Milan.
Som 18-åring spilte han sin første kamp for Italia, mot Vest-Tyskland, i fotball-VM i Chile.

## Meritter
### Klubb
* **[[Coppa Italia]]: 4**
- Milan: 1966/67, 1971/72, 1972/73, 1976/77 
* **[[Serie A]]: 3 **
- Milan: 1961/62, 1967/68, 1978/79 
* **[[Mesterligaen i fotball for menn|Serievinnercupen]]: 2**
- Milan: 1962/63, 1968/69 
* **[[Cupvinnercupen]]: 2**
- Milan: 1967/68, 1972/73 
* **Intercontinental Cupen: 1**
- Milan: 1969

### Landslag
* Fotball-EM:1968

### Personlig
* Gullballen: 1969
* Capocannoniere: 1972/1973

## Referanser


## Eksterne lenker
* 
* 
*
Finchley Road undergrunnsstasjon

**Finchley Road undergrunnsstasjon** er en stasjon på Londons undergrunnsbane. Den ligger på Jubilee- og Metropolitan-linjene. 

|}
## Eksterne lenker
* Finchley Road Underground Station  Transport for London (Engelsk)
Danmarkekspedisjonen

**Danmarkekspedisjonen** var en dansk vitenskapelig ekspedisjon til Nordøst-Grønland, som ble gjennomført 1906–08.

Ekspedisjonen ble ledet av journalisten og forfatteren Ludvig Mylius-Erichsen. Det var til sammen 28 deltakere på ekspedisjonen, og de forlot Danmark med SS «Danmark» 24. juni 1906. 

De fikk kartlagt 1 500 km av Grønlands østkyst, og fastslo samtidig Danmarks suverenitet. Deltakerne, som hadde ulik faglig bakgrunn, gjorde også mange vitenskapelige undersøkelser. 

På en hundesledetur senhøstes 1907 døde 3 av deltakerne; Mylius-Erichsen selv, Jørgen Brønlund og Peter Høegh Hagen av sult og forfrysninger. Gruppen på 3 ble søkt etter av to av de andre deltagerne. Johan Peter Koch – premierløjtnant og kartograf, en mann med erfaring fra Island og Grønland reiste ut sammen med grønlenderen Tobias Gabrielsen. De fant ett av depotene og liket av Jørgen Brønlund i en grotte like ved. Ved siden av liket fant man ekspedisjonsdagboken. Denne viste at Jørgen Brønlund var den siste som døde. Han forlot sine to kamerater etter at disse var totalt utmattet på isen over Danmarksfjorden.

Likene av to Mylius-Erichsen Høegh Hagen er aldri blitt funnet. Dette har gitt opphav til mange gjetninger og myter om hvordan de omkom. Koch fikk også kritikk for ikke å ha forsøkt å finne dem. Han mente imidlertid at det ville umulig å finne dem ute på et gigantisk havområde som i tillegg på denne tiden bare var delvis islagt.

I nyere tid er det funnet et notat inni en bok i samlingen hos etterkommerne etter J.P. Koch som nærmest løser gåten rundt hva som skjedde med Mylius-Erichsen og Høegh Hagen. Notatet viste noen utydelige tegn som ved gjennomlysning hos det danske forsvar viste klart at Koch faktisk *hadde* lett og funnet de to. Han skriver at leiren de to lå i var «i så slæt forfatning» at han lot dem ligge. Formodentlig betyr dette at likene enten var delvis fortært av dyr eller endog at den siste gjenlevende hadde spist av den andre. Koch har aldri villet snakke om dette, men man kan anta at han bedømte at den kommende sommeren ville få leiren til å havne i åpent hav og at det var best at de to aldri ble funnet.

Senere er flere andre ekspedisjoner utgått fra Danmark for å finne restene av leiren, papirer eller annet som kunne kaste lys over ekspedisjonen. Den mest kjente er Alabamaekspedisjonen, oppkalt etter skuta som ble kjøpt i Norge og brukt under søket.

SS «Danmark» returnerte for øvrig til Danmark med den resterende besetningen og ankom København i august 1908. 

## Eksterne lenker
* Ringkøbing Museum – Danmark-Ekspeditionen
* Film om Danmarkekspedisjonen på Danmarks Radio
West Hampstead stasjon

**West Hampstead** er navnet på to stasjoner i London; en på undergrunnsbanens Jubilee-linje, og en på London Overgrounds North London-linje. Det er ca. 200 meter mellom de to stasjonene.

## Undergrunnsstasjon
**West Hampstead undergrunnsstasjon** ligger mellom Kilburn og Finchley Road stasjoner på Jubilee-linjen. Metropolitan-linjen og jernbanens Chiltern Main Line passerer stasjonen, men ingen av disse har plattformer her.

## Jernbanestasjon
**West Hampstead jernbanestasjon** ligger mellom Brondesbury og Finchley Road & Frognal stasjoner på North London-linjen. Togene på denne linjen kjøres som en del av London Overground-nettverket.

|}
## Eksterne lenker
* West Hampstead jernbanestasjon National Rail Enquiries (Engelsk)
* West Hampstead Thameslink National Rail Enquiries (Engelsk)
* [ Underground Station] Transport for London (Engelsk) jernbanestasjon] National Rail Enquiries (Engelsk)
Namdaemun-markedet

**Namdaemun-markedet** (koreansk: Namdaemun-sijang) (marked på koreansk er *si-jang*) er et stort marked i Seoul i Sør-Korea. Markedet ligger nær den gamle bymurens sørport, Namdaemun. Plasseringen er sentral, og ligger bare ti minutters gange fra Seoul station og metro.

Namdaemun-markedet er et av de eldste markedene som fremdelss eksisterer i Sør-Korea, og er Seouls største marked. Markedet er ikke tilgjengelig med bil, så motorsykler er den vanligste transportmetoden inn og ut av markedet.

Det meste av markedet ligger utendørs, men flere butikker har egne lokaler inne i bygningene på stedet. Mange detaljister benytter markedet til storinnkjøp til sine egne butikker. Markedet er blitt en ettertraktet turistattraksjon, selv om de fleste kundene enda er koreanere.

Den øverste delen av den 600 år gamle byporten Namdaemun, som var av treverk, ble brannherjet om kvelden den 10. februar 2008. 

## Galleri

Fil:Seoul namdaemun market 2005-08-07.jpg|
Fil:Seoul-Namdaemun.Market.jpg|En eldre selger.
Fil:Seoul-Namdaemun.Market-ginseng.jpg|Namdaemun-markedet er kjent for sine ginseng-produkter. http://park.org/Korea/Pavilions/PublicPavilions/KoreaImage/exit/ws3.html
Fil:Seoul-Namdaemun.Market-01.jpg|Nattmarkedet er kjent for sine gode handeler, de fire første timene etter midnatt.


## Referanser


## Eksterne lenker
* 
* Maps of Namdaemun market (engelsk/koreansk)
* Introduction of Namdaemun market Korean Tourism Organization
Niels Peter Høegh Hagen

**Niels Peter Høegh Hagen** (født 15. oktober 1877 på Gunderstedgård ved Nibe, død ca. 15. november 1907) var en dansk løytnant og kartograf. 

Høeg Hagen deltok sammen med Ludvig Mylius-Erichsen og Jørgen Brønlund på den skjebnesvangre Danmarkekspedisjonen i 1906–08, der de tre omkom i november 1907 på en lengre sledetur; først Høegh Hagen, to uker senere Mylius-Erichsen, og i desember Brøndlund. 

## Referanser


## Eksterne lenker
* 
* Den Digitale Slæderejse
Taushetens lov

***Taushetens lov*** (originaltittel: *Code of Silence*) er en amerikansk actionthriller og kriminalfilm fra 1985 regissert av Andrew Davis. Filmen handler om en politimann i Chicago som kjemper en desperat kamp mot to rivaliserende narkobander og korrupsjon i egne rekker. Hovedrollen spilles av Chuck Norris, mens sentrale biroller spilles av Henry Silva, Dennis Farina and Molly Hagan.

## Handling
To narkobander i Chicago kommer i krig med hverandre. Politiet involveres, men av interne årsaker blir det kun detektiven og kampeksperten Eddie Cusack som må rydde opp i situasjonen. Det hele utvikler seg til en enmannskrig der han må kjempe mot begge gruppene. Samtidig møter han motstand fra sine egne da han ønsker å stanse en korrupt og uskikket politimann.

Filmtittelen: «Code of Silence», er et amerikansk uttrykk som brukes på situasjoner hvor en politimann dekker over for en annen når han har gjort en tabbe eller er korrupt.

## Om filmen

### Popularitet og økonomi
*Taushetens lov* innbrakte $20 millioner på amerikanske kinoer og havnet på en 45.-plass over de mest innbringende filmene i USA i 1985. Produksjonskostnadene var på ca 7 millioner.

### Anmelderne
Den fikk blandet mottakelse av anmelderne, noe som gjenspeiles i at den har fått 63 % på Rotten Tomatoes. Den amerikanske filmkritikeren Roger Ebert gav 3,5 av 4 stjerner og skrev at: «*"Code of Silence" is a thriller so professional that it has the confidence to go for drama and humor as well as thrills. It may be the movie that moves Norris out of the ranks of dependable action heroes and makes him a major star.*» Leonard Maltin gav den 2,5 av 4 stjerner.

## I rollene
(Utvalg)
* Chuck Norris –  Eddie Cusack 
* Henry Silva –  Luis Comacho 
* Molly Hagan –  Diana Luna
* Bert Remsen –  Commander Kates 
* Mike Genovese –  Tony Luna 
* Nathan Davis –  Felix Scalese 
* Ralph Foody –  Cragie 
* Allen Hamilton –  Pirelli 
* Ron Henriquez –  Victor Comacho 
* Joe Guzaldo –  Nick Kopalas

## Referanser


## Eksterne lenker
*
Det tyske stadion

**Det tyske stadion** var planlagt som en del av arrangementskomplekset i Nürnberg, hvor det nasjonalsosialistiske partiet (NSDAP) holdt sine årlige Rikspartidager på 30-tallet.  

Stadionanlegget var en del av Hitlers planer om *Welthauptstadt Germania* (verdenshovedstaden Germania). Albert Speer designet det som skulle ble verdens største stadion med plass til 400&nbsp;000 deltakere.

Hjørnesteinen ble lagt ned den 9. september 1937 under Rikspartidagene.

Ved Oberklausen i den østlige delen av Nürnberg ble det laget en modell av deler av tribuneanlegget i størrelsesforholdet 1:1. 

Utover nedleggelsen av hjørnestein og bygging av modeller, ble aldri byggingen av det nye stadionet påbegynt.

Inntil 2001 kunne man se grunnsteinen i nærheten av «Die Grosse Strasse». Denne ble imidlertid fjernet i 2001 for å bygge parkeringplasser. Noen av grunnpilarene i Oberklausen er fremdeles synlige.

## Se også
* Arrangementsområdene under Rikspartidagene i Nürnberg, anleggene for de tyske nazistenes partikongresser og massemønstringer på 1930-tallet

## Eksterne lenker
* Stadionmodellen
* Bilder fra stadionanlegget
Fylkesvei 1524

**Fylkesvei 1524** går mellom Lørenskog videregående skole og Nordheim i Lørenskog kommune.

Frem til 2019 hadde veien betegnelsen fylkesvei 356 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Brandi Carlile

**Brandi Carlile** (født 1981) er en amerikansk sanger, låtskriver og musikkprodusent. 

I Norge ble hun kjent med sangen «The Story», i forbindelse med en promo for Grey's Anatomy på TV 2. Det var også denne sangen som i hovedsak gjorde henne kjent utenfor USA.

I Norge spilte hun en konsert på Logen Teater i Bergen 28. april 2009, i forbindelse med Bergen Music Festival. 29. april 2009 spilte hun på John Dee i Oslo.

Brandi Carlile skulle spille på John Dee igjen i mai 2010. Denne konserten ble utsatt til 3. november 2010 på grunn av transportproblemer grunnet utbruddet til vulkanen Eyjafjallajökull på Island som førte aske over store deler av Europa som igjen førte til at luftrommet måtte stenges.

## Referanser


## Eksterne lenker
* 
* 
* 
*
Kilburn undergrunnsstasjon

**Kilburn undergrunnsstasjon** er en stasjon på Londons undergrunnsbane. Den ligger på Jubilee-linjen mellom Willesden Green og West Hampstead. Tog på Metropolitan-linjen passerer stasjonen uten stopp

|}
## Eksterne lenker
* Kilburn Underground Station Transport for London (Engelsk)
Willesden Green undergrunnsstasjon

**Willesden Green undergrunnsstasjon** er en stasjon på Londons undergrunnsbane. Den ligger på Jubilee-linjen mellom Dollis Hill og Kilburn. Tog på Metropolitan-linjen passerer stasjonen, men stopper vanligvis ikke der.

|}
## Eksterne lenker
* Willesden Green Underground Station Transport for London (Engelsk)
Karel Niestrath

**Karel Niestrath** (født 1896 i Bad Salzaflen, død 1971 i Hagen, Westfalen) var en tysk billedhogger som ble erklært entartet i 1938 og nesten glemt til han fikk et stort oppdrag for byen Dortmund i 1954.

Han startet i billedhoggerlære etter folkeskolen. Fra der gikk veien til Werkkunstschule (kunsthåndverksskolen i) Bielefeldt og Dresden-akademiet. Han regnes for å være inspirert av sine samtidige lærere og medelever, som telte bl.a. Otto Dix, Meunier, Hoetger, Käthe Kollwitz og Barlach.

Den første verdenskrig skaffet ham en ødelagt fot. Denne var ikke til hinder for at han kunne fortsette som skulptør.

Han deltok med arbeider på 8 utstillinger, ble innkjøpt og var i ferd med å bli anerkjent, da nazistene begynte å motarbeide ham fra 1933. I 1937 ble 42 av verkene i offentlig eie inndradd, og 32 ble vist på utstillingen «Entartete Kunst». 4 er på listen over beslag.

Etter krigen var han med på å få i gang en skole for bildende kunst i Dortmund (1946) sammen med Hans Tombrock. Denne ble han styrer for i 1949.

I 1956 fikk han og arkitekten Will Schwarz i oppdrag av byen Dortmund å lage et minnesmerke over de som ble henrettet der påsken 1945. Monumentet sto ferdig og ble innviet i 1960. (illustrasjonen)

## Referanser


## Eksterne lenker
*
Dongdaemun

**Dongdaemun** (eller **Heunginjimun**) er et landemerke i det sentrale Seoul i Sør-Korea. På koreansk betyr Dongdaemun «Den store østre porten», og den fikk navnet fordi dette var den østre porten i Seouls gamle bymur, reist under Kongedømmet Joseon. Porten ligger i Jongno 6-ga i Jongno-gu.

Den første bygningen ble satt opp under kong Taejo i 1396. Porten ble restaurert i 1453, og dagens struktur har stått siden 1869.

Området rundt porten omfatter døgnåpne handelssentre både over og under bakken.

## Se også
* Namdaemun

## Eksterne lenker
*  
* Shopping districts in Seoul   
* Dongdaemun Shopping Center
Isilkul

**Isilkul** (russisk: Исильку́ль) er en by i Omsk oblast i Russland. Den ligger 130&nbsp;km vest for Omsk.

Navnet «Isilkul» kommer fra kasakhisk, og mulige oversettelser er «forhekset sjø» eller «forråtnet sjø»

## Historie
Isilkul ble grunnlagt i 1895, og fikk innvilget byrettigheter i 1945. I området rundt Isilkul finnes tallrike bosetninger av russiske mennonitter, som på begynnelsen av 1900-tallet utvandret hit fra dagens Ukraina. Deres daglige språk er «plautdietsch», en nederprøyssisk dialekt som er bevart til i dag.

## Økonomi og næringsliv
Byens økonomi og næringsliv baserer seg i hovedsak på næringsmiddelindustri. Isilkul er et transferpunkt på den sørlige grenen av den transsibirske jernbanen mellom den vest-Sibirske jernbanen og Sverdlovskbanen.

## Demografi
Befolkningsutvikling:
:

## Referanser
Straumsfjorden

**Straumsfjorden** eller **Straumfjorden** kan vise til:

## Straumsfjorden
* Straumsfjorden (Agder) – en innsjø i Bygland og Valle kommuner i Agder.
* Straumsfjorden (Solund) – en fjord i Solund kommune i Vestland.
* Straumsfjorden (Troms) – en fjord i Tromsø og Balsfjord kommuner i Troms og Finnmark.

## Straumfjorden
*Straumfjorden (Bø) – en fjord i Bø kommune i Vesterålen i Nordland.
*Straumfjorden (Hitra) – en fjord i Hitra kommune i Trøndelag.
*Straumfjorden (Nordreisa) – en fjordarm av Reisafjorden i Nordreisa i Troms og Finnmark. 
*Straumfjorden (Sortland) – en fjordarm av Eidsfjorden i Sortland kommune i Nordland. 
*Straumfjorden (Steigen) – en fjordarm av Sagfjorden i Steigen kommune i Nordland.
Geomyte

**Geomyte** er en fortelling knyttet til konstruksjonen av ulike fantasilandskap, eller hvor en har søkt å forklare merkverdige former og merker i naturen med menneskelig, magisk eller trolsk aktivitet. Av disse finnes flere grupper.

# Historier om forsvunne steder; øya Atlantis, det fjerne handelsstedet Tarsis og kanskje også oldtidsbyene Sodoma og Gomorra.
# Fortellinger om omvendte verdener (mundus inversus), som Utopia, Slaraffenland, Cockaygne, og lignende.
# Forestillinger om mytiske steder; Edens hage, Helvete, Åsgård, og lignende.
# Opphavssagn som tjener til å forklare underlige fjellformasjoner eller opprinnelsen til ulike naturfenomen. Sosialantropologen Bronislaw Malinowski gjengir i sitt hovedverk, *Argonauts of the Western Pacific* (London 1932), mengdevis med opphavssagn av tydelig geomytisk karakter.

Sagn om troll og jøtner som blir til stein kan også rubriseres under begrepet geomyte. I Norge er det spesielt mange spor knyttet til sagn om St. Olavs kristningsferd og fluktruter. Det finnes tallrike sagn som forteller om fjelltraséer og sund som har åpnet seg, hvor det før var stengt, bare for å slippe Hellig Olav frem. Geomytene står dessuten i nær forbindelse med folks indre bilder og oppfattelser av omgivelsene, det en gjerne karakteriserer som deres mentale eller kognitive kart.

## Litteratur
*Edvardsen, Erik Henning: *Huldreland - sunkne øyer daget opp av havet -. En studie i [[Peter Christen Asbjørnsen|P. Chr. Asbjørnsen]]s Skarvene fra Udrøst, et Eventyrsagn fra Nordlandene*. Juletræet. Asbjørnsenselskapets årsskrift nr. 8. Oslo 2015. ISBN 978-82-997953-6-4
*Rooth, Anna Birgitta (1983): *Från lögnsaga till paradis*. Acta Universitatis Upsaliensis. Studia Ethnologica Upsaliensia 12. Uppsala. ISBN 91-554-1462-1
*Vitaliano, Dorothy B. (Juni 1968): «Geomythology. The Impact of Geologic Events on History and Legend with Special Reference to Atlantis» i: *Journal of the Folklore Institute. Volume V Number 1*. Indiana University, s. 3-30.
*Vitaliano, Dorothy B. (Juni 1971): «Atlantis: A Review Essay» i: *Journal of the Folklore Institute Volume VIIII Number 1*. Indiana University, s. 66-76.

## Se også
* Fabelvesen
Straumfjorden (Hitra)

**Straumfjorden** (offisielt navn ), også kalt Straumsfjorden og Strømfjorden, er en fjord nordvest på Hitra i Trøndelag. Fjorden starter ved gården Straum og fortsetter i nordvestlig retning mot Helgbustadøya. Der deler fjorden seg, og skifter samtidig navn. Nord for Helgbustadøya heter farvannet *Hestnessundet* og sør for øya heter fjorden *Håvikstraumen*.

## Referanser
Helgbustadøya

**Helgebostad** er ei øy som ligger nordvest for Hitra i Trøndelag. Øya deler Straumfjorden som blir hetende *Hestnessundet* nord for øya og *Håvikstraumen* sør for øya. Det høyeste punktet på øya er *Reitmarkåsen* i sørøst, 75 meter over havet.

Lenge så øya ut til å bli fraflyttet selv om det bare skilte noen få meter til fast-Hitra ved sørenden av øya. Et gammelt krantårn ble kjøpt fra det nedlagte Kullkompaniet i Trondheim og benyttet som bru. Vegforbindelse til Hitra ble åpnet i 1983. Like øst for brupåslaget på øya ligger Helgebostadøya naturreservat med en unik furuskog.

Et gammelt sagn forteller at etter svartedauen var det røyk bare fra to hus på Hitra. Den ene plassen var Smågesjø og den andre Helgebostad. 

Fra 1891 til 1913 jaktet tyskeren Ernst Leverkusen (1851&ndash;1936) hjort på Helgebostad hvor han i 1900 kjøpte en jakthytte som etter hvert ble utbygd til noe som minner om et lite jaktslott. Hytta ble opprinnelig bygd av konsul Hans Peter Jenssen fra Trondheim i 1889. Bygningen ble etter hvert en slags miniatyr av Leverkusens jaktslott i Eifel i Tyskland som sto ferdig i 1904. Til tross for noe ombygging eksisterer hovedbygningen fortsatt på samme sted den dag i dag. Bygningene forøvrig (brygge, stabbur, to hytter for jaktloser m.m.) ble solgt og revet i 1939. Til stedet hører også med en kai ved Straumfjorden bygd av stein som fortsatt står nærmest intakt.

## Litteratur
*Fredrik Strøm: *Ernst Leverkusen. Kjent tysk hjortejeger på Hitra* – ÅRBOK FOR FOSEN 2011.
Canons Park undergrunnsstasjon

**Canons Park undergrunnsstasjon** er en stasjon i Londons undergrunnsbane. Den ligger på Jubilee-linjen, og var først kjent som *Canons Park (Edgware)*. Dagens navn ble tatt i bruk allerede i 1933.

|}
## Eksterne lenker
* Canons Park Underground Station Transport for London (Engelsk)
Telefon (film)

***Telefon*** er en amerikansk action-thriller fra 1977 regissert av Don Siegel. Filmen handler om en KGB-agent som må samarbeide med en amerikansk agent for å forhindre at en avhopper aktiviserer flere sovende agenter som ble utplassert i USA for 20 år siden. Disse sovende agentene lever som ordinære amerikanere og er selv uvitende om at de er agenter. Hovedrollene spilles av Charles Bronson, Lee Remick og Donald Pleasence. Filmen er basert på en roman med samme navn skrevet av Walter Wager i 1975.

## Handling
KGB-agenten Grigori blir sendt til USA for å forhindre at en avhopper aktiviserer flere agenter som ble plassert i landet for 20 år siden. Agentene har som formål å iverksette terror og sabotasjeoppdrag når de får et bestemt signal. De er i utgangspunktet helt vanlige amerikanske borgere som ikke vet at de er sovjetiske agenter. Dette fordi de for flere år tilbake, under dyp narkose, ble hypnotiserte til å tro at de var vanlige borgere. Det hemmelige programmet hadde navnet TELEFON. Kun ved hjelp av et kodeord via telefon blir de aktivisert til å gjennomføre sitt mål – tilsynelatende helt fjernstyrt og uten omtanke for familie og omgivelser. Stalinisten Nicolai Dalchimsky har tilranet seg en hemmelig adressebok med opplysninger om hvem disse agentene er. Han er i USA og har begynte aktivert flere av dem. Samtidig med dette har han fått Grigori i hælene. Han får hjelp av den kvinnelig amerikansk agenten Barbara. Hun har som oppdrag å veilede ham inntil han har drept Dalchimsky. Deretter er ordren hennes å drepe Grigori.

## Om filmen
*Telefon* har fått 33 % på Rotten Tomatoes. Leonard Maltin gav den 3 av 4 stjerner.

*[[VG]]* gav den terningkast tre.

Den har en del fellestrekk med *[[Ruterdame dreper]].*

## I rollene
(utvalg)
*Charles Bronson –  Major Grigori Borzov/Greg 
*Lee Remick –  Barbara 
*Donald Pleasence –  Nicolai Dalchimsky 
*Tyne Daly –  Dorothy Putterman 
*Alan Badel –  Colonel Malchenko 
*Patrick Magee –  General Strelsky 
*Sheree North –  Marie Wills
*John Mitchum – Harry Bascom
*Frank Marth – Harley Sandburg
*Ed Bakey – Carl Hassler
*Hank Brandt – William Enders
*Åke Lindman – løytenant Alexandrov
*Ansa Ikonen – Dalchimskys mor
*Kathleen O'Malley – Fru Maloney
*Michael Byrne – Sovietisk militæroffiser

## Referanser


## Eksterne lenker
*
La oss se på saken

***La oss se på saken*** er en popularisering av rettsreferater fra noen av de store kriminalsakene som Axel Kielland selv hadde referert. Boka kom ut i 1958. 

Etter å ha skrevet om svenske spioner og engelske mordere avslutter han med å skrive:

Vi kan ikke forlate emnet uten å ta et plask i vår egen juridiske andedam

Så tar han for seg det han kaller *Prosessen mot [[Arnulf Øverland]]*. i kjølvannet av hans artikkel i Dagbladet *Kristendommen – den tiende landeplage* basert på et foredrag i Oslo studentersamfunn.

Foredraget ble anmeldt for blasfemi av teologiprofessor Ole Hallesby Hallesby, som tidligere var gått til angrep på teaterstykket «Guds grønne enger», på Nationaltheatret i 1933. Det ble tatt av plakaten etter en forestilling – og Hallesby meldte dette til politiet. Det er selve rettssaken mot Øverland Kielland beskriver.

Øverlands forsvarer var advokat Emil Stang d.y., og saken endte med at forfatteren ble frifunnet. 

## Eksterne lenker
* ''La oss se på saken'', Aschehoug 1958 - tilgang for norske IP-adresser
Dag Mejdell

**Dag Mejdell** (født 28. juni 1957) er en norsk bedriftleder. Han var konsernsjef i Posten Norge fra 16. januar 2006 til 10. oktober 2016. Han har tidligere vært konsernsjef i Dyno Industrier (1997–2000) og Dyno Nobel ASA (2000–2005).

Mejdell er styreleder i Norsk Hydro, Vygruppen og Sparebank 1 SR-Bank. Han har tidligere sittet i bedriftforsamlingen til Orkla ASA, i styret til SAS, og i styret til Handelsbanken Norge.

Mejdell er utdannet siviløkonom fra Norges Handelshøyskole i Bergen.

## Referanser
Blom Group

**Blom Group ASA** er et norsk, børsnotert programvareselskap med kontorer i tolv land i Europa. Blom leverer verktøy for design av navigasjons-programvare ved hjelp av Bloms *Pictometry*-luftfoto som gjør det mulig å navigere under kjøring eller transport. 

Bloms *Fidelio*-plattform lar brukeren laste ned bilder på bynivå med 3D-egenskaper.

Blom har mer enn  ansatte i hele Europa, inkludert Norden, Storbritannia og Spania.

## Eksterne lenker
* 
* 
* 
*  Blom Pictometry Image Solutiuons
Queensbury undergrunnsstasjon

**Queensbury undergrunnsstasjon** er en stasjon i Londons undergrunnsbane. Den ligger på Jubilee-linjen. Navnet *Queensbury* refererer ikke til noe strøk i nærheten; navnet ble valgt som en kontrast til Kingsbury, som er neste stasjon på vei mot det sentrale London. I dag finnes derimot et område kjent som Queensbury (beliggende rett over bydelsgrensen i distriktet Harrow); dette er oppkalt etter stasjonen snarere enn det motsatte. 

|}
## Eksterne lenker
* Queensbury Underground Station Transport for London (Engelsk)
Kalatsjinsk

**Kalatsjinsk** (russisk: Кала́чинск) er en by i Omsk oblast i Russland. Den ligger 90&nbsp;km øst for Omsk.

Byen ligger ved elva Om, ved den travleste strekningen på den transsibirske jernbanen, etter at dens sørlige og nordlige gren møtes i Omsk.

## Demografi
Befolkningsutvikling:
:

## Referanser


## Eksterne lenker
*
Wembley Park undergrunnsstasjon

**Wembley Park undergrunnsstasjon** er en stasjon i Londons undergrunnsbane. Den er nærmeste stasjon til Wembley Stadium, og ligger på Jubilee- og Metropolitan-linjene. Jubilee-linjen benytter to av sporene ved stasjonen, mens Metropolitan-linjen benytter fire; to for stoppende tog, og to for ekspresstog.

|}
## Eksterne lenker
* Wembley Park Underground Station Transport for London (Engelsk)
Neasden undergrunnsstasjon

**Neasden undergrunnsstasjon** er en stasjon i Londons undergrunnsbane. Den ligger på Jubilee-linjen, men tog på Metropolitan-linjen passerer også stasjonen, og stopper i visse tilfeller.

|}
## Eksterne lenker
* Neasden  Underground Station Transport for London (Engelsk)
Tjukalinsk

**Tjukalinsk** (russisk: Тюка́линск) er en by i Omsk oblast i Russland. Den ligger 120&nbsp;km vest for Omsk. Innbyggertall: 12&nbsp;007 (folketelling 2002).

I 1759 lå poststasjonen *Tjukalinskij Stanets* (russisk: Тюкалинский станец) på stedet hvor dagens Tjukalinsk ligger. Den utviklet seg til slobodaen *Tjukalinskaja* (russisk: Тюкалинская) i 1763. I 1823 fikk den innvilget bystatus, som ble trukket tilbake i 1838, og gjeninnsatt i 1878. Tjukalinsk mistet sin kommersielle betydning på linje med den Sibirske rute etter byggingen av den transsibirske jernbanen.

## Referanser
Mosjøen skolekorps

**Mosjøen Skolekorps** er et musikkorps med janitsjarbesetning, basert i Mosjøen. Korpset ble stiftet 10. mars 1948.  

Korpset deltar i liten grad i musikktevlinger, men hevdet seg til seier i en korpskonkurranse i Scarborough i 2008 og en andreplass i 2023. Korpset er medlem av Norges Musikkorps Forbund, og hører til forbundets avdeling i Nord-Norge. Korpset er delt opp i fire grupper, etter alder, skoleklasse og nivå. 

Dirigent for Mosjøen Skolekorps er (per januar 2025) Karoline Rognryggmo. 

## Historie
De første spirene fra skolekorpset er fra 1930-tallet, men korpset hadde pause under andre verdenskrig. I 1946 ble skolekorpset startet opp på nytt.

Hvert år deltar korpset på *Den Store Korpskonserten*, *Ungdom på Scenen* og *Luciakonserten*.

## Referanser


## Eksterne lenker

* Hjemmeside for Mosjøen Skolekorps
Rock Band

***Rock Band*** er et musikk-basert spill i samme sjanger som *[[Guitar Hero]]*-spillene. I Rock Band kan spilleren(e) velge et instrument, gitar, bass, trommer eller vokal.

Spillet går ut på å treffe «noter» som ruller nedover skjermen.
## Referanser

## Eksterne lenker
*
Bispøyan

**Bispøyan** er en gruppe øyer som ligger nord for Kvenvær i Hitra i Trøndelag. De største øyene er Burøya, Olderøya, Monsøya og Henriksøya.

Øyene er i dag fraflyttet, men husene bebos i stor grad om sommeren. Bispøyan Hytteierlag AL har vel 70 medlemmer, og det er pliktig medlemskap for boliger som tilhører Bispøyan Strandplan.

## Litteratur
Svein Olderø: «Der vester mellom skjær og bå …», om slekt og hendelser i Bispøyan og omegn. Elektronisk nedlasting kan skje fra Kystmuseet i Sør-Trøndelags nettsted .

## Eksterne lenker
* Bispøyan Hytteeierlag – med info om øygruppa
Fjellvær

**Fjellvær** er et sted helt øst på Fjellværøy i Hitra i Trøndelag. Navnet kommer fra gården *Fjellvær*. Denne gården nevnes første gang i Olav Engelbrebrektssons jordebok over eiendommer tilhørende domkirken i Nidaros på 1500-tallet. Etter reformasjonen ble Fjellvær krongods og utlagt til embetsgård. I 1690-årene tilhørte gården fogd Laurits Brøndlund. Hovedbruket ble senere delt i to, *Fjellvær* og *Nordbotn*. I dag er gården ytterligere oppdelt.

Fjellvær hadde kai med hurtigbåtforbindelse til Trondheim.